Πανελλήνιος Γ.Σ. (καλαθοσφαίριση ανδρών)

Το τμήμα καλαθοσφαίρισης ανδρών του Πανελληνίου Γ.Σ. είναι ελληνική αθλητική ομάδα που δραστηριοποιείται στην Αθήνα, στην Αττική, όπου και βρίσκονται οι έδρες των τμημάτων του ιδρυτικού σωματείου.

Η ανδρική ομάδα καλαθοσφαίρισης σήμερα λαμβάνει μέρος στο πρωτάθλημα της Β' Εθνικής κατηγορίας, ωστόσο, στο πρόσφατο παρελθόν αποτελούσε επαγγελματικό τμήμα υπό τη νομική μορφή «Πανελλήνιος Γ.Σ. Κ.Α.Ε.». Κάνοντας τα πρώτα του βήματά στο άθλημα το 1929, υπήρξε μια από τις πρώτες ελληνικές ομάδες που συνέβαλλαν στη δημιουργία του εθνικού πρωταθλήματος και στην ανάδειξη και προώθηση της καλαθοσφαίρισης στη χώρα.

Επίσημα χρώματα του συλλόγου είναι το μπλε και το λευκό και έμβλημά του ο δισκοβόλος. Έδρα όλων των τμημάτων καλαθοσφαίρισης αποτελεί το Κλειστό Γυμναστήριο του Πανελληνίου, χωρητικότητας 1.500 θεατών, στο Πεδίον του Άρεως.

 Ιστορική αναδρομή 
 Το πρώτο πρωτάθλημα του 1929 
Το 1929 χρονιά που ιδρύθηκε το τμήμα καλαθοσφαίρισης ο Πανελλήνιος κατέκτησε το πρώτο του πρωτάθλημα και αντίπαλες ομάδες ήταν ο Εθνικός Αθηνών, οι Νέοι Βύρωνος, η ΧΑΝ, η ΑΕΚ, η Σχολή Ευελπίδων και ο Πανιώνιος. Την ομάδα συγκροτούσαν οι αθλητές Χρ. Σβωλόπουλος, Δ. Σιδηρόπουλος, Ευαγγελινός, Σφήκας, Σπυριδάκης, Αλ. Σιδηρόπουλος, Συμεωνίδης και Σκέπερς. Προπονητής της ομάδας ήταν ο Νίκος Νησιώτης ο οποίος αποτέλεσε δάσκαλο για τους επόμενους αθλητές και προπονητές εφαρμόζοντας μεθόδους και τακτικές που χρησιμοποιούνταν στο Αμερικάνικο μπάσκετ. Έδρα της ομάδας υπήρξε έως το 2010 το Κλειστό γυμναστήριο του Πανελληνίου στην Κυψέλη.

 Η καταξίωση έως το 1940 
Μετά από σπουδαία δουλειά στα τμήματα υποδομής του συλλόγου ο Πανελλήνιος (μετά την τετραετή διακοπή του πρωταθλήματος 1930-1934) κατάφερε να κατακτήσει τη δεύτερη θέση στο πρωτάθλημα το 1935 και εν συνεχεία να κατακτήσει αλλά 2 πρωταθλήματα το 1939 και το 1940. Ορισμένοι από τους πρωταγωνιστές αυτής της προπάθειας ήταν οι Σβωλόπουλος, ο Συμεωνίδης, ο Πανταζόπουλος, ο Σκυλογιάννης, ο Φλώρος, ο Κωστόπουλος, ο Ελευθερουδάκης, ο Νάσλας και ο Λεβαντίνος.

 1946 - 1952 
Από το 1946 έως το 1952 ο Πανελλήνιος ήταν από τους διακριθέντες του ελληνικού πρωταθλήματος αναδεικνύοντας σημαντικούς καλαθοσφαιριστές με στόχο την κατάκτηση του πρωταθλήματος. Το 1950 και το 1951 αναδείχθηκε δεύτερος στο πρωτάθλημα. Το 1952 η Εθνική Ελλάδος καλαθοσφαίρισης παρουσιάστηκε για πρώτη φορά σε Ολυμπιακούς αγώνες και βασιζόταν σε 5 αθλητές του Πανελληνίου που ήταν και τα μέλη της Χρυσής Πεντάδας.

 1953 Η Χρυσή Πεντάδα 
Το 1953 ο Πανελλήνιος παρουσίασε στο πρωτάθλημα μια ομάδα που κατέκτησε τον τίτλο με επιδόσεις πρωτόγνωρες για τα ελληνικά δεδομένα. Συνήθιζε να κερδίζει τους αγώνες σημειώνοντας μεγάλες διαφορές πόντων μην αφήνοντας καμιά ευκαιρία για να αμφισβητηθεί η κυριαρχία της. Η ανυπαρξία ευρωπαϊκών διοργανώσεων στέρησε την ευκαιρία από την ομάδα αυτή να διεκδικήσει ένα ευρωπαϊκό τίτλο. Οι βασικοί παίκτες της ομάδας που αποκαλούνταν η Χρυσή Πεντάδα ήταν οι Θέμης Χολέβας, Παναγιώτης Μανιάς, Κώστας Παπαδήμας, Μίμης Στεφανίδης, Αριστείδης Ρουμπάνης. Την ομάδα συμπλήρωναν οι Νομικός, Κωστόπουλος, Μπουρνέλος, Γ. Ρουμπάνης, Σακέλης, Ξένος, Ζαγοραίος, Τσιφλάκος και Αναγνωστόπουλος. Ολοκλήρωσε αήττητος όλες τις επίσημες υποχρεώσεις του, για το πρωτάθλημα Κέντρου και την τελική φάση του πανελληνίου πρωταθλήματος.

 1954 το διεθνές τουρνουά Σαν Ρέμο 
Την εποχή εκείνη διεξάγονταν τουρνουά τα οποία όμως δεν είχαν επίσημο χαρακτήρα. Ωστόσο, σε αυτά προσκαλούνταν μόνο οι κορυφαίες ομάδες από όλη την Ευρώπη. Το τουρνουά του Σαν Ρέμο 1954 ουσιαστικά ήταν το Κύπελλο Πρωταθλητριών. Πρωτοχρονιά του 1954 και η νίκη επί της Ρεάλ Μαδρίτης με 68-58 (Μανιάς 23, Στεφανίδης 22, Αριστείδης Ρουμπάνης 9, Γεώργιος Ρουμπάνης 6, Παπαδήμας 8). Ο Πανελλήνιος επικράτησε επί και της Ρασίγκ Παρί ή ΠΥΚ Παρί Ουνιβερσιτέ Κλαμπ (πρωταθλήτρια Γαλλίας) με 65-46. Και στον αγώνα που ήταν ουσιαστικά ο τελικός η Μπορλέτι Μιλάνο επικράτησε 59-56 του Πανελληνίου. Οι Ιταλοί είχαν τον «ξανθό άγγελο» Σάντρο Ριμινούτσι, τον Στεφανίνι τον «Καίσαρα» του ιταλικού μπάσκετ, Τσέζαρε Ρουμπίνι και τον μετέπειτα Ομοσπονδιακό προπονητή, Σάντρο Γκάμπα (ήταν στον πάγκο της «Σκουάντρα Ατζούρα» στο χρυσό μετάλλιο του 1983 στο Ευρωμπάσκετ της Ναντ). Οι συνθέσεις των ομάδων ήταν οι εξής:
Μπορλέτι Μιλανο: Ριμινούτσι 16, Στεφανίνι 19, Ρουμπίνι 7, Ρέινα 4, Παγκάνι 4, Παντοβάν, Σφόρτσα, Γκολέτι, Ρικάρντι, Γκάμπα 9
Πανελλήνιος: Στεφανίδης 13, Αριστείδης Ρουμπάνης 13, Παπαδήμας 10, Μανιάς 10, Χολέβας 4, Γεώργιος Ρουμπάνης 6, Χρηστέας, Ξένος.1954 διεθνές τουρνουά Σαν Ρέμο
Tότε σε περίπτωση ισοβαθμίας, ελάμβαναν υπόψη το goal average συνολικά και όχι το σκορ στους μεταξύ τους αγώνες. Οι παίκτες του Πανελληνίου γνώριζαν ότι θα έπρεπε να νικήσουν με μεγάλη διαφορά τη Σεν Μαρκ Αλεξάνδρειας (πρωταθλήτρια Αιγύπτου, όπως κι έκαναν με 77-50 ώστε να κατακτήσουν την πρώτη θέση. Με το σκορ στο ημίχρονο στο 33-12 και τελικό 77-50 ο Πανελλήνιος έφτασε στο +53 στο συνολικό goal average (266-213) έναντι +7 των Ιταλών (239-232) με τους οποίους ισοβάθμησε στην πρώτη θέση με τρεις νίκες έκαστος. Οι διοργανωτές απένειμαν το τρόπαιο στην Μπορλέτι παρά τις έντονες διαμαρτυρίες των ανθρώπων του Πανελληνίου που υποστήριξαν ότι η απόφαση πήγαινε ενάντια στους διεθνείς κανονισμούς. Torneo San Remo 1953-54] Στις εγχώριες διοργανώσεις, κατακτά για δεύτερη συνεχή χρονιά το πρωτάθλημα Κέντρου, όμως στην τελική φάση του πανελληνίου πρωταθλήματος θα μείνει δεύτερος, πίσω από τον Παναθηναϊκό.

 1955-1956 Το πρωτάθλημα των ρεκόρ και διεθνές τουρνουά στις Βρυξέλλες 
Το 1955 ο Αντώνης Χρηστέας εντάσσεται στην ομάδα του Πανελληνίου και αναδεικνύεται σε μεγάλο σκόρερ με συνέπεια η συνεργασία του με την ήδη αξιόλογη ομάδα του Πανελληνίου να οδηγήσει στην κατάκτηση του πρωταθλήματος. Ο Πανελλήνιος αναδείχθηκε αρχικά πρωταθλητής Κέντρου, και αργότερα και πρωταθλητής Ελλάδος για το 1955 με μέσο όρο πόντων τους 84, που αποτελούν ένα ασύλληπτο ρεκόρ για την εποχή εκείνη.«Εάν δεν πετυχαίναμε 100 πόντους δεν ήμασταν ευχαριστημένοι» - Esake, ενώ επανέλαβε το κατόρθωμα του 1953, παραμένοντας αήττητος σε όλους τους αγώνες του για τις δύο επίσημες διοργανώσεις.

Το 1955, το τουρνουά διεξήχθη στις Βρυξέλλες (τα Χριστούγεννα του 1954), με τον Πανελλήνιο να διαλύει τον Ερυθρό Αστέρα στον τελικό με το εντυπωσιακό 91-67. Στο τουρνουά συμμετείχε επίσης το ακλόνητο φαβορί Ντιναμό Μόσχας, αλλά και η διοργανώτρια βελγική πρωταθλήτρια Ρασίνγκ. Μέχρι και το 1954 ο Πανελλήνιος είχε νικήσει τις εξής αντιπάλους σε διεθνείς αναμετρήσεις:(27/11/54), Εφ. ΕΜΠΡΟΣ σελ. 13
Σταντ Φρανσαίς (33-24)
Παρτιζάν Βελιγραδίου (53-48 και 57-55)
Σαιντ Μαρκ Αιγύπτου (52-52, 52-50 και 77-56)
Γαλατασαραί (113-74)
Ερυθρός Αστέρα Βελιγραδίου (63-44)
Παλαίστρα Αιγύπτου (48-29 και 74-26)
Ρεάλ Μαδρίτης (68-58)
ΠΥΚ Γαλλίας (63-46
Χαποέλ Ισραήλ (77-71)

Την επόμενη χρονιά επέστρεψε στο San Remo και σκόρπισε την Μπολόνια στον τελικό με 67-37!Πανελλήνιος, ο πρώτος εκπρόσωπος της Ελλάδας στo ευρωπαϊκό μπάσκετ Η σφαλιάρα που “έφαγε” ο Ερυθρός Αστέρας το 1955 οδήγησε τους Γιουγκοσλάβους προπονητές να αντιγράψουν πολλά στοιχεία εκείνης της ομάδας για να δημιουργήσουν την περίφημη “πλάβι” σχολή. Ο προπονητής της ομάδας και καθηγητής θεολογίας στο Πανεπιστήμιο Αθηνών, Νίκος Νησιώτης είχε εισάγει πρωτοποριακές μεθόδους προπόνησης αλλά και αγωνιστικά συστήματα αμερικανικής έμπνευσης που όμοια τους δεν είχε γνωρίσει η Ευρώπη ως τότε.

Το 1956 κατακτά και πάλι αήττητος το πρωτάθλημα Κέντρου, όμως η μη διεξαγωγή πανελληνίου πρωταθλήματος όπου θα ήταν το μεγάλο φαβορί, του στερεί τη δυνατότητα να κατακτήσει έναν ακόμα τίτλο.

 1957 Το πρωτάθλημα με μπαράζ και το διεθνές τουρνουά Αθηνών 
Στο πρωτάθλημα Κέντρου για το 1957 και μετά από τέσσερις συνεχείς κατακτήσεις, ο Πανελλήνιος θα μείνει τρίτος αρκετά μακριά από την κορυφή. Στην τελική φάση του πανελληνίου πρωταθλήματος μετά από ισοβαθμία στην πρώτη θέση με τον Ολυμπιακό, ο τίτλος κρίθηκε μετά από συγκλονιστικό αγώνα μπαράζ που διεξήχθη στο Παναθηναϊκό Στάδιο. Ο Πανελλήνιος αν και αγωνίστηκε χωρίς τους τραυματίες Ρουμπάνη και Μανιά κατόρθωσε να επικρατήσει με 62-60 και να στεφθεί πρωταθλητής.Αθλητική Ηχώ 22/6/1957 Αγωνίστηκαν οι Χολέβας, Παπαδήμας, Στεφανίδης, Χρηστέας, Μαυρολέων, Σακκέλης, Μόσχος. Το 1958 επιστρέφει για τελευταία φορά στην κορυφή του πρωταθλήματος Κέντρου με 15 νίκες σε 18 αγώνες. Στο πανελλήνιο πρωτάθλημα διεκδίκησε τον τίτλο μέχρι την τελευταία αγωνιστική όπου αντιμετώπισε την ΑΕΚ σε έναν άτυπο τελικό, όπου όμως ηττήθηκε με 54–67 μένοντας τρίτος. Τρίτος θα αναδειχθεί και στο Πανελλήνιο πρωτάθλημα του 1960. Έτσι έκλεισε η χρυσή εποχή της θρυλικής ομάδας του Πανελληνίου, η οποία την εξαετία 1953-58 κατέκτησε τους οκτώ από τους έντεκα επίσημους εγχώριους τίτλους που διεκδίκησε (5 τοπικά πρωταθλήματα Κέντρου και 3 πρωταθλήματα Ελλάδος), παραμένοντας αήττητος στις τρεις από τις έξι αυτές αγωνιστικές περιόδους.

Με τη δύση της μεγάλης αυτής ομάδας ξεκίνησαν να διοργανώνονται οι ευρωπαϊκές διοργανώσεις, γεγονός που στέρησε από τον Πανελλήνιο την ευκαιρία να διεκδικήσει κάποια ευρωπαϊκή διάκριση.

Το καλοκαίρι του 1957 κέρδισε για δεύτερη φορά το διεθνές τουρνουά μπάσκετ Αθηνών. Στη διοργάνωση έλαβαν μέρος: Η πρωταθλήτρια ομάδα της Ουγγαρίας Χόνβεντ, η πρωταθλήτρια Τσεχοσλοβακίας Σπάρτακ, η ιταλική Μοταμορίνι και η ΑΕΚ Αθηνών. Τα αποτελέσματα: Χόνβεντ - Μοτομορίνι 97-63, Σπάρτακ - ΑΕΚ 59-53, Πανελλήνιος - Σπάρτακ 79-72, Μοτομορίνι- ΑΕΚ 76-67, Χόνβεντ - ΑΕΚ 81-53, Χόνβεντ - Σπάρτακ 72-70, Πανελλήνιος - ΑΕΚ 95-77, Σπάρτακ - Μοτορίνι 75-65, Πανελλήνιος - Χόνβεντ 95-86. Τελική κατάταξη: 1) Πανελλήνιος, 2) Χόνβεντ, 3) Σπάρτακ, 4) Μοτορίνι, 5) ΑΕΚ.Athens Tournament 1957 H ομάδα μπάσκετ του Πανελληνίου που κατέκτησε το 1957 το διεθνές τουρνουά μπάσκετ των Αθηνών: Αριστείδης Ρουμπάνης, Θέμης Χολέβας (αρχηγός της ομάδας), Μίμης Στεφανίδης, Παναγιώτης Μανιάς, Κώστας Παπαδήμας, Αντώνης Χρηστέας, και δύο νέα ταλέντα του συλλόγου o Καρακάση Αναγνωστόπουλο. Προπονητής o Νίκος Νησιώτης.

 1958 Κύπελλο Πρωταθλητριών 
Tο Κύπελλο Πρωταθλητριών ιδρύθηκε το 1958, καιο Πανελλήνιος είχε τη μεγάλη τιμή να γίνει η πρώτη ελληνική ομάδα που αγωνίστηκε σε αυτό ως πρωταθλητής Ελλάδας του 1957. Το τουρνουά διεξήχθη δοκιμαστικά την άνοιξη του 1958 και στέφθηκε από μεγάλη επιτυχία, οπότε καθιερώθηκε σε ετήσια βάση. Ωστόσο, η “Χρυσή Πεντάδα” είχε αρχίσει να παρακμάζει, με τους παίκτες της να τριανταρίζουν και να θεωρούνται βετεράνοι για την εποχή. Ο αθλητισμός τότε ήταν ερασιτεχνικός και το μπάσκετ δεν ήταν προτεραιότητα για τους παίκτες που έπρεπε να βιοποριστούν αλλιώς. Την εποχή της έναρξης του Κυπέλλου Πρωταθλητριών, το μπάσκετ είχε αρχίσει να περνάει σε δεύτερη μοίρα για τα περισσότερα μέλη της ομάδας (χαρακτηριστικό ότι οι περισσότεροι είχαν αποσυρθεί μέχρι το 1960).

Στις 30 Μαρτίου του 1958 οι "Ολυμπιονίκες" υποδέχθηκαν την υπερδύναμη τότε του ρουμανικού μπάσκετ, Στεάουα Βουκουρεστίου. Οι φιλοξενούμενοι τότε, μόλις έξι χρόνια μετά την ίδρυσή τους, διέθεταν στο δυναμικό τους αθλητές αναγνωρισμένης αξίας. Ο λόγος για τους Μιχάι Νέντεφ, Αλεσάντρου Φόντορ, Εμίλ Νικουλέσκου, Ιοάν Τεστιμπάν, Αντρέι Φόλμπερτ και Ίον Ντινέσκου. Αν και το προσπάθησε μέχρι τέλους, τελικά ο Πανελλήνιος ηττήθηκε μπροστά σε περίπου 2.500 θεατές με σκορ 63-60 (Μίμης Στεφανίδης 19 π. αι Αντώνης Χρηστέας 16 π.) Η ρεβάνς πραγματοποιήθηκε δύο εβδομάδες αργότερα (13/4) και είχε την ίδια κατάληξη, με τη διαφορά του σκορ στους τρεις πόντους, καθώς η Στεάουα επικράτησε με 75-72 (Χρηστέας 37 κα Στεφανίδης 22) και τον απέκλεισε από τη συνέχεια της διοργάνωσης.
 30/3/58) Πανελλήνιος - Στεάουα Βουκουρεστίου 60-63
Πανελλήνιος (Νίκος Νησιώτης): Χολέβας 3, Παπαδήμας 14, Στεφανίδης 19, Χρηστέας 16, Σακκέλης 6, Μαυρολέων 2.
Στεάουα Βουκουρεστίου (Κονσταντίν Χέρολντ): Φόλμπερτ 16, Νέντεφ 16, Φόντορ 17, Νεντέλεα 4, Νικουλέσκου 8, Πουσκάσου 2.
 (13/4/58) Στεάουα Βουκουρεστίου - Πανελλήνιος 75-72
Στεάουα Βουκουρεστίου (Κονσταντίν Χέρολντ): Φόλμπερτ 19, Φόντορ 17, Νέντεφ 10, Νικουλέσκου 8, Πουσκάσου 2, Νεντέλεα 9, Προύντσου 4, Ραντουτσάνου 6, Έορντοχ, Ντινέσκου.
Πανελλήνιος (Νίκος Νησιώτης): Στεφανίδης 22, Χολέβας 8, Χρηστέας 37, Σακκέλης 3, Μόσχος 2, Μαυρολέων, Ιερεμιάδης, Καρβέλας, Καρακάσης, Λέκκας.Η «χρυσή πεντάδα» του Πανελλήνιου στην πρώτη συμμετοχή της χώρας στα Κύπελλα Ευρώπης! 

 1963 - 1986 
Το 1963 ο Πανελλήνιος ανέλαβε την πρωτοβουλία για να συσταθεί η Ελληνική Ομοσπονδία Καλαθοσφαίρισης με σκοπό να αντικαταστήσει το ΣΕΓΑΣ και να αναλάβει τη διεξαγωγή και τη δημιουργία του εθνικού πρωταθλήματος.
Αγωνιζόμενος στην Α΄Εθνική ο Πανελλήνιος αγωνίστηκε σε 622 αγώνες, σημειώνοντας 285 νίκες και 337 ήττες. Πέτυχε 38.974 πόντους, δέχθηκε 39.834 και συγκέντρωσε 770 βαθμούς. Αθλητές που διακρίθηκαν το διάστημμα αυτό ήταν οι Γκούμας, Τσάνταλης, Γκιούσμας, Λέκκας, Μαραγκός, Χαϊκάλης, Παπαχριστόπουλος, Λιβανός, Μάλλαχ, Τσαπραλής, Σταμάτης, Βλαβάκης, Γιαννόπουλος, Κοκορόγιαννης.

 1970 - 1978 Η εποχή των μεγάλων σκόρερ 
Ο Πανελλήνιος κατάφερε να αναδειχθεί τρίτος το 1970 και το 1978. Το διάστημα αυτό στις τάξεις του είχε δυο μεγάλους Έλληνες σκόρερ. Αυτοί ήταν ο Βασίλης Γκούμας που αναδείχθηκε 5 φορές πρώτος σκόρερ Ελλάδας (1970, 1974, 1975, 1977) και ο Παράσχος Τσάνταλης το 1971. Στις 28 Μαρτίου του 1971 ο Παράσχος Τσάνταλης σημείωσε ρεκόρ πόντων στην καριέρα του σκοράροντας 73 πόντους.Αθλητική Ηχώ 30 Μαρτίου 1971Αθλητική Ηχώ 29 Μαρτίου 1971Αθλητική Ηχώ 7 Απριλίου 1971 Αυτή η συγκομιδή πόντων είναι η δεύτερη μεγαλύτερη στην ιστορία του ελληνικού μπάσκετ και η μεγαλύτερη έως τότε.

 1985 Πρωταθλητής εφήβων 
Η σημαντική δουλειά που διεξαγόταν στα τμήματα υποδομής του Πανελληνίου δικαιώθηκε με την κατάκτηση του Πανελληνίου πρωταθλήματος Εφήβων το 1985. Ο προπονητής Ηλίας Βλαβάκης οδήγησε στον τίτλο την ομάδα που απαρτιζόταν από τους Ζαφειρόπουλο, Μπέσιλα, Ντάκουρη, Κατσίμπα, Αθανασιάδη, Μελετίδη, Χρυσανθόπουλο, Α. Νίκα, Π. Νίκα, Τσούμα, Βοσνάκη, Παρασκευόπουλο και Πετρόπουλο.

 1987 Φιναλίστ κυπέλλου Ελλάδος 
Το 1986 η ομάδα του Πανελληνίου υποβιβάστηκε, όμως δείγμα της συσπείρωσης της ήταν η συμμετοχή της στον τελικό κυπέλλου Ελλάδος το 1987 και η επιστροφή της στην Α΄ Εθνική την ίδια χρονιά. Κορυφαίος της ομάδας ήταν ο Άλπερτ Μάλλαχ, Γιαννόπουλος, Ντάκουρης, Σταμάτης, Τσέκος, Πανδρακλάκης, Κατσίμπας, Τσαπραλής, Κοκορόγιαννης και Ζαφειρόπουλος. Προπονητής ήταν ο Νίκος Παύλου. Στον τελικό κυπέλλου δεν κατάφερε να αντιμετωπίσει με επιτυχία τον ισχυρό Άρη.

 1988 - 1999 Τα πέτρινα χρόνια 
Το 1988 ο Πανελλήνιος υποβιβάστηκε και πάλι και από τότε ακολούθησε μια πτωτική πορεία στις μικρότερες κατηγορίες χωρίς να μπορεί η ομάδα να ξαναβρεθεί σε πορεία διακρίσεων. Χρειαστηκε να ανανεωθεί πλήρως το τμήμα μπάσκετ αθλητικά και διοικητικά για να μπορέσει να υπάρξει ανασυγκρότηση.

Το 1997 η διοίκηση του ευρύτερου Πανελληνίου Γ.Σ. απευθύνθηκε στο Μίνωα Κυριακού προσφέροντάς του τα ηνία του συλλόγου, ο οποίος βρισκόταν σε δυσχερή διοικητική και οικονομική κατάσταση. Ο επιχειρηματίας, ο οποίος υπήρξε στο παρελθόν αθλητής στίβου των «Ολυμπιονικών» (τρέξιμο στα 100 μ.), αποδέχθηκε την πρόταση, ανοίγοντας ένα νέο κεφάλαιο στην ιστορία του Πανελληνίου.«Μίνως Κυριακού», βιογραφικό στον ιστότοπο της Ελληνικής Ολυμπιακής Επιτροπής.

 Η δεκαετία του 2000 
 Παραμονή στην Α2 Εθνική (2000-2004) 
Πριν από την περίοδο ακμής του Πανελληνίου που παρατηρήθηκε κατά το δεύτερο μισό της δεκαετίας του 2000, η ομάδα πέρασε μια προπαρασκευαστική τετραετία στα γήπεδα της Α2 Εθνικής Κατηγορίας. Ο προπονητής που συνέδεσε περισσότερο το όνομά του με την προσπάθεια ανάκαμψης της ομάδας και επιστροφής της στην Α1 Εθνική ήταν ο Μάνος Μανουσέλης, ενώ στην προεδρία εξακολουθούσε να βρίσκεται ο Μίνως Κυριακού. Ορισμένοι από τους παίκτες που θήτευσαν στην ομάδα την πενταετία αυτή ήταν οι Απόστολος Κουτρούλιας, Γιώργος Κούμουλος, Ανδρέας Γλυνιαδάκης, Μιχάλης Υφαντής, Ηλίας Τσόπης, Μάριαν Κράλιεβιτς, Αλέξης Τσαμάτος, Γιώργος Λημνιάτης και Γιώργος Μποζίκας,«Περασμένα μπασκετικά μεγαλεία», άρθρο στον ιστότοπο Sport24.gr, 22 Οκτωβρίου 2011. ενώ πλην του Μανουσέλη θέση στον πάγκο πήραν οι Κώστας Φλεβαράκης, Νίκος Παύλου και Κώστας Διαμαντόπουλος.

Την αγωνιστική περίοδο 2000-01, οπότε και το δυναμικό της Α2 Εθνικής Κατηγορίας συνέθεσαν 14 ομάδες, ο Πανελλήνιος ολοκλήρωσε τις αγωνιστικές του υποχρεώσεις στην 7η θέση της τελικής κατάταξης.«Βαθμολογίες Πρωταθλημάτων 1999-2013», πληροφορίες από τον επίσημο ιστότοπο της Ελληνικής Ομοσπονδίας Καλαθοσφαίρισης (μη διαθέσιμες πλέον). Στη διάρκεια της χρονιάς συνέλεξε 13 νίκες και 13 ήττες, όσες και το Παλαιό Φάληρο, που κατετάγη μία θέση παρακάτω λόγω των μεταξύ τους αποτελεσμάτων. Την επόμενη χρονιά, 2001-02 η ομάδα της Κυψέλης άγγιξε την άνοδο καθώς ισοβάθμησε στη 2η θέση με την Ολύμπια Λάρισας (19 νίκες και 7 ήττες). Τελικά όμως ήταν η θεσσαλική ομάδα εκείνη που ανέβηκε στη μεγάλη κατηγορία, ενώ ο Πανελλήνιος περιορίστηκε στην 3η θέση.

Την περίοδο 2002-03 ο σύλλογος είχε φτωχότερη συγκομιδή. Με 14 νίκες και 12 ήττες, οι σύλλογοι Πανελλήνιος, Α.Γ.Ε. Χαλκίδα και Ιωνικός Νίκαιας κατέλαβαν στην τελική κατάταξη τις θέσεις 4, 5 και 6 αντίστοιχα βάσει των μεταξύ τους διαφορών στις στατιστικές κατηγορίες.

Τον Μαϊο του 2003 ο Μίνως Κυριακού βρισκόταν σε προχωρημένες συζητήσεις με τη διοίκηση του Γ.Σ. Περιστερίου και τον Φίλιππο Κότση για συγώνευση των δύο συλλόγων. Ο νέος σύλλογος θε είχε το όνομα ΓΣ Πανελλήνιος Περιστερίου με έδρα το κλειστό του Περιστερίου και βασικό χρηματοδότη τον Μίνωα Κυριακού. Η συγχώνευση όμως τελικά δεν προχώρησε.Προς συγχώνευση οδεύουν Περιστέρι και Πανελλήνιος (2003) - www.in.grΝήαρ Ηστ αντί Πανελληνίου στη συγχώνευση με το Περιστέρι (2003) - www.in.gr

Οι προσπάθειες των ανθρώπων της ομάδας για επιστροφή στην κορυφαία κατηγορία έδωσαν καρπούς τελικά τη χρονιά 2003-04, το πέρας της οποίας βρήκε τον Πανελλήνιο στην πρώτη θέση της βαθμολογίας.«Και τυπικά πρωταθλητής ο Πανελλήνιος, προβιβάζεται μαζί με την ΜΕΝΤ» , άρθρο στον ιστότοπο In.gr, 17 Απριλίου 2004. Η κατάκτηση του Πρωταθλήματος της κατηγορίας επήλθε με 20 νίκες και 6 ήττες, όσες συγκέντρωσε και η δεύτερη ομάδα, η Μ.Ε.Ν.Τ. Οι παίκτες του ρόστερ της χρονιάς ήταν οι Μ. Δρελιώζης, Δ. Κορώνης, Μ. Υφαντής, Η. Τσόπης, Μ. Κράλιεβιτς, Λ. Κανελλόπουλος, Δ. Τζιάλλας, Α. Τσαμάτος, Ε. Μόρφης, Ν. Κρίτσαλος, Τ. Κανταρτζής, Γ. Λημνιάτης, Γ. Σακελλαρίου και Γ. Μποζίκας, ενώ καθήκοντα προπονητή διατηρούσε ο Μάνος Μανουσέλης.

 Σύγχρονη περίοδος ακμής (2004-2010) 
Ξεκινώντας τη νέα του πορεία στην Α1 Εθνική την περίοδο 2004-05, ο σύλλογος διατήρησε στον πάγκο του το Μάνο Μανουσέλη. Εντούτοις η φτωχή του συγκομιδή σε αποτελέσματα οδήγησε τον προπονητή στην έξοδο και στην αντικατάστασή του από τον Κώστα Πετρόπουλο τον Ιανουάριο. Ως βοηθοί του εργάστηκαν οι Γιάννης Κτιστάκης, Τάσος Βελέγκας και Ανδρέας Ζιάκας.
Στο τέλος της κανονικής περιόδου η ομάδα τερμάτισε στη 12η θέση της βαθμολογικής κατάταξης με απολογισμό 8 νίκες και 18 ήττες. Ωστόσο κατάφερε να παραμείνει στην κατηγορία, πετυχαίνοντας αξιοσημείωτες επιδόσεις τα επόμενα χρόνια. Σε ό,τι αφορά το Κύπελλο Ελλάδας, συμμετείχε σε ένα και μοναδικό παιχνίδι για τη «Φάση των 16», στο οποίο και ηττήθηκε από το Μαρούσι με 63-84.«Προκρίθηκε ο ΠΑΟ, 57-45 τον Ολυμπιακό, πέρασαν Αρης, Μαρούσι, Μακεδονικός, Πανιώνιος» , άρθρο στον ιστότοπο In.gr, 3 Οκτωβρίου 2004.

Τον Οκτώβριο του 2005 την τεχνική ηγεσία της ομάδας ανέλαβε ο Αργύρης Πεδουλάκης, κλείνοντας συμβόλαιο διετούς συνεργασίας με το σύλλογο.«Ο Πεδουλάκης ανέλαβε τον Πανελλήνιο», άρθρο στον ιστότοπο του ΣΠΟΡ FM, 31 Οκτωβρίου 2005. Ο προπονητής είχε στο παρελθόν εργαστεί για πολλά χρόνια στο Περιστέρι, ενώ την προηγούμενη περίοδο είχε καθίσει στον πάγκο του Μακεδονικού, τον οποίο οδήγησε στον τελικό του ULEB Cup (διοργάνωση 2ου επιπέδου). Στο Πρωτάθλημα της χρονιάς 2005-06 η ομάδα ολοκλήρωσε τις αγωνιστικές της υποχρεώσεις για την κανονική περίοδο στην 5η θέση της βαθμολογίας (14 νίκες και 12 ήττες), περνώντας επιτυχώς στα Play-offs. Εκεί αντιμετώπισε τον Άρη Θεσσαλονίκης από τον οποίο ηττήθηκε δύο φορές (70-63, 78-74).«Sweep και προημιτελικά πάνε μαζί!», άρθρο στον ιστότοπο Sport24.gr, 9 Μαΐου 2014. Η ίδια ομάδα απέκλεισε τον Πανελλήνιο και από το Κύπελλο Ελλάδος, στη «Φάση των 16» με σκορ 76-89 στην Κυψέλη.«Αλωσε την Κυψέλη ο Αρης», άρθρο στον ιστότοπο του ΣΠΟΡ FM, 9 Οκτωβρίου 2005.

Παρά το γεγονός ότι επτά ομάδες κέρδισαν την περίοδο εκείνη εισιτήριο για ευρωπαϊκές διοργανώσεις και παρόλο που ο Πανελλήνιος τερμάτισε υψηλά στη βαθμολογία, δεν αγωνίστηκε τελικά εκτός Ελλάδος το επόμενο φθινόπωρο. Εντός των συνόρων η απόδοσή του υπήρξε εξίσου καλή με την προηγούμενη περίοδο, με αποτέλεσμα να συγκεντρώσει 15 νίκες και 11 ήττες για την κανονική περίοδο του 2006-07. Έχοντας τερματίσει ξανά στην 5η θέση, μπήκε για δεύτερη συνεχόμενη χρονιά στα Play-offs. Στη φάση αυτή υπέστη δύο ήττες (78-72, 54-67) από τον Πανιώνιο κλείνοντας τη χρονιά οριστικά στην 5η θέση. Στο θεσμό του Κυπέλλου στάθηκε ξανά άτυχος, παίζοντας σε ένα μόλις παιχνίδι για τη «Φάση των 16», στο οποίο και ηττήθηκε με σκορ 81-72 από τον Κολοσσό Ρόδου. Τον Οκτώβριο του 2006 ο Πεδουλάκης υπέβαλε την παραίτησή του από το σύλλογο, ενώ παράλληλα έλυσαν τη συνεργασία τους με το σύλλογο οι Θανάσης Σκουρτόπουλος, Μάκης Γραικός και Βασίλης Αντωνόπουλος.«Α1: Ο Καλαφατάκης στον Πανελλήνιο», άρθρο στον ιστότοπο του ΣΠΟΡ FM, 19 Οκτωβρίου 2006. Πρώτος προπονητής για το υπόλοιπο της χρονιάς ανέλαβε ο Γιώργος Καλαφατάκης με βοηθό το Τζον Κόρφα  και το Τζώρτζη Δικαιουλάκο.«Καλαφατάκης και ULEB Cup!» , άρθρο στον ιστότοπο Sport24.gr, 4 Ιουνίου 2007. Τον Ιούνιο του 2007 στο προπονητικό τιμ προστέθηκε ο Βαγγέλης Μάγειρας, ενώ ο Καλαφατάκης αναμενόταν να επεκτείνει το συμβόλαιό του για δύο ακόμη χρόνια.

Το επόμενο φθινόπωρο η ομάδα της Κυψέλης επέστρεψε στα διεθνή γήπεδα λαμβάνοντας μέρος από κοινού με τον Πανιώνιο στο Uleb Cup (διοργάνωση 2ου επιπέδου, μετέπειτα EuroCup). Η παρουσία του ήταν σύντομη, εφόσον αγωνίστηκε σε 10 αγώνες στην αρχική φάση των Ομίλων και αποχαιρέτησε το θεσμό στα τέλη Ιανουαρίου όντας στην τελευταία θέση της βαθμολογίας. Αντιμετωπίζοντας την Ντιναμό Μόσχας, την Οστάνδη, τον Ερυθρό Αστέρα Βελιγραδίου, τη Νίμπουργκ και τη Μπολόνια σε διπλά παιχνίδια, συγκέντρωσε 1 νίκη και 9 ήττες. Στο Πρωτάθλημα Ελλάδος για τη χρονιά 2007-08, με απολογισμό 14 νίκες και 12 ήττες, βρέθηκε ξανά στην 5η θέση της βαθμολογίας της κανονικής περιόδου. Σε μια επανάληψη της προηγούμενης χρονιάς, ο Πανιώνιος υποχρέωσε τον Πανελλήνιο σε δύο νέες ήττες (83-70, 80-95), αφήνοντάς τον αυτή τη φορά στην 6η θέση. Στο Κύπελλο υπήρχε μια διαφοροποίηση στην οργάνωση τη χρονιά αυτή και βάσει αυτής ο Πανελλήνιος αγωνίστηκε απευθείας στη «Φάση των 8». Εκεί κατάφερε να επικρατήσει αρχικά επί του Πανιωνίου με σκορ 88-76, για να ηττηθεί στους ημιτελικούς με σκορ 70-76 από το μετέπειτα τροπαιούχο Παναθηναϊκό. Το Δεκέμβριο του 2006 οι Καλαφατάκης και Κόρφας αποχώρησαν από το σύλλογο και τη θέση του πρώτου προπονητή ανέλαβε ο μέχρι τότε βοηθός Βαγγέλης Μάγειρας. Η λήξη της συνεργασίας της ομάδας με τον Καλαφατάκη αποδόθηκε σε μια σειρά κακών αποτελεσμάτων σε Ευρώπη και Πρωτάθλημα,«Τέλος ο "Καλάφας" από Πανελλήνιο», άρθρο στον ιστότοπο In2Life.gr, Δεκέμβριος 2007. ωστόσο ο ίδιος υποστήριξε ότι μετά τη λήξη του συμβολαίου του το προηγούμενο καλοκαίρι η ανανέωσή του παρέμεινε για μήνες ασαφής, με αποτέλεσμα να αποχωρήσει με δική του πρωτοβουλία.«Καλαφατάκης: Δεν με έδιωξαν λόγοι αγωνιστικοί...», άρθρο στον ιστότοπο της εφημερίδας «Καθημερινή», 23 Δεκεμβρίου 2007.

Την αγωνιστική περίοδο 2008-09 το ULEB Cup μετονομάστηκε σε EuroCup. Αφού πέρασε με επιτυχία δύο προκριματικές φάσεις (τέσσερις αγώνες απέναντι στην Τέλεκομ Μπάσκετς Βόννης και το Κίεβο B.C.), ο Πανελλήνιος εντάχθηκε στους Ομίλους της «Φάσης των 32». Συλλέγοντας 3 νίκες και 3 ήττες απέναντι στην Τουρκ Τέλεκομ Άγκυρας, τον Άρη Θεσσαλονίκης και την Μπνέι ΧαΣαρόν, προκρίθηκε στη «Φάση των 16». Εκεί συγκέντρωσε 1 νίκη και 5 ήττες απέναντι στην Ντιναμό Μόσχας, την Κίμκι και το Μαρούσι, με αποτέλεσμα να τερματιστεί η πορεία του στο θεσμό στις αρχές της άνοιξης. Εντός των συνόρων, στην κανονική περίοδο του Πρωταθλήματος συγκέντρωσε 17 νίκες και 9 ήττες (όσες και το Μαρούσι), φτάνοντας για μία ακόμη χρονιά μέχρι την 5η θέση. Στα Play-offs γνώρισε δύο διαδοχικές ήττες από την ομάδα των βορείων προαστίων, ολοκληρώνοντας τις υποχρεώσεις του στην 5η θέση οριστικά. Σε ό,τι αφορά το Κύπελλο Ελλάδος, αγωνίστηκε κατ' ευθείαν στους Προημιτελικούς όπου και αποκλείστηκε από τον Παναθηναϊκό με σκορ 90-81. Ο Ηλίας Ζούρος διατηρήθηκε στο πόστο του προπονητή σε ολόκληρη τη διάρκεια της χρονιάς αυτής.

 2010 Φάιναλ φορ EuroCup 
Το 2010 ο Πανελλήνιος αγωνίστηκε στο final 4 του EuroCup επίτευγμα που αποτελεί και τη μεγαλύτερη επιτυχία της ομάδας μετά την επιστροφή της στην Α1. Με προπονητή τον Ηλία Ζούρο και διακριθέντες τους Σμιθ, Βουγιούκα, Μπλάκνεϊ ο Πανελλήνιος πέρασε επιτυχημένα τις τρεις φάσεις προκριματικών εκ των οποίων οι δυο ήταν μέσα από ομίλους. Στην προκριματική φάση αναδείχθηκε πρώτος στον όμιλο με 4 νίκες και 2 ήττες, ενώ στη φάση των 16 αναδείχθηκε δεύτερος στον όμιλο με 4 νίκες και 2 ήττες. Στα προημιτελικά απέκλεισε την ισπανική Γκραν Κανάρια με συνολικό σκορ 149-145 (Αθήνα: 81–70, Λας Πάλμας: 75–68). Στο φάιναλ φορ της Βιτώρια τερμάτισε 4ος αφού ηττήθηκε στον ημιτελικό από τη μετέπειτα τροπαιούχο Βαλένθια (92-80) και εν συνεχεία στο μικρό τελικό από την Μπιλμπάο (76-67), οι οποίες σημειωτέον αγωνίζονταν εντός των συνόρων τους.

 Ραγδαία πτωτική πορεία (2010-2018) 
Το Μάρτιο του 2010 ο πρόεδρος και βασικός χρηματοδότης του Πανελληνίου, Μίνως Κυριακού, ανακοίνωσε την αποχώρησή του από όλες τις αιρετές θέσεις που κατείχε στον τομέα του αθλητισμού, δηλαδή την προεδρία της Ελληνικής Ολυμπιακής Επιτροπής, της Ελληνικής Ομοσπονδίας Τοξοβολίας και του Πανελληνίου.«Παραιτήθηκε ο Κυριακού από ΕΟΕ και Πανελλήνιο», άρθρο στον ιστότοπο της εφημερίδας «Ελευθεροτυπία», 10 Μαρτίου 2010. Στην απόφαση παραίτησης οδηγήθηκε για να προλάβει την έκπτωση του, μετά τη δικαστική εμπλοκή του σε υπόθεση με πολεοδομικές παραβάσεις, που τον οδήγησαν σε δίκη για απόπειρα εξαπάτησης του δικαστηρίου, ηθική αυτουργία σε ψευδή βεβαίωση, αυθαίρετη μεταβολή αιγιαλού και παράνομη κατάληψη δημοσίου κτίσματος.

Το Σεπτέμβριο του 2010 το διοικητικό συμβούλιο της Κ.Α.Ε. Πανελλήνιος αποφάσισε τη μεταφορά της έδρας της ομάδας για τους αγώνες του Πρωταθλήματος, του Κυπέλλου και του EuroCup εκτός Αθηνών και συγκεκριμένα στο «Χαλκιοπούλειο» Δημοτικό Αθλητικό Κέντρο της Λαμίας, χωρητικότητας 2.600 θεατών.«Στη Λαμία η έδρα του Πανελλήνιου!», άρθρο στον ιστότοπο Contra.gr, 16 Σεπτεμβρίου 2010.«Ραντεβού στη Λαμία ο Πανελλήνιος!», άρθρο στον ιστότοπο Gazzetta.gr, 16 Σεπτεμβρίου 2010. Τη συμφωνία συνυπέγραψαν οι Μίνως Κυριακού και ο τότε Δήμαρχος Λαμιέων, Γιώργος Κοτρωνιάς. Η απόφαση αυτή της Κ.Α.Ε. οδήγησε, ωστόσο, σε οριστική ρήξη με τον Ερασιτέχνη Πανελλήνιο, καθώς οι δύο πλευρές πολλές φορές αντάλλαξαν αιχμηρές ανακοινώσεις. Σημειώνεται πως στον ερασιτέχνη είχε στο μεταξύ οριστεί με απόφαση Πρωτοδικείου προσωρινή διοίκηση, υπό την ηγεσία του Βασίλη Ζερβουδάκη, η οποία σε συνέντευξη τύπου εξέθεσε τη δυσχερή οικονομική κατάσταση του συλλόγου.««Τρύπα» χρεών ύψους 11 εκατομμυρίων ευρώ στον Πανελλήνιο», άρθρο στον ιστότοπο της εφημερίδας «Καθημερινή», 1 Οκτωβρίου 2010.«Ευθύνες στην προηγούμενη διοίκηση επιρρίπτει ο προσωρινός πρόεδρος του Πανελληνίου», άρθρο στον ιστότοπο της εφημερίδας «Ελευθεροτυπία», 30 Σεπτεμβρίου 2010.

Στο αγωνιστικό κομμάτι, ο Θανάσης Σκουρτόπουλος αντικατέστησε τον Ηλία Ζούρο στον πάγκο της ομάδας για την περίοδο 2010-11. Σε επίπεδο αποτελεσμάτων η χρονιά δεν θύμισε σε τίποτε τις προηγούμενες. Ο Πανελλήνιος συγκέντρωσε 9 νίκες και 17 ήττες με αποτέλεσμα να καταταγεί στη 12η θέση, μόλις μία πάνω από τη ζώνη του υποβιβασμού. Σε ό,τι αφορά το Κύπελλο Ελλάδος, η ομάδα αγωνίστηκε κατευθείαν στους Προημιτελικούς όπου και ηττήθηκε με σκορ 57-85 από το μετέπειτα τροπαιούχο Ολυμπιακό Πειραιώς.«Πανελλήνιος-Ολυμπιακός 57-85» , άρθρο στον ιστότοπο SentraGoal.gr, 14 Οκτωβρίου 2010.«Ο Ολυμπιακός 85-57 τον Πανελλήνιο με κορυφαίους Σπανούλη-Μαυροκεφαλίδη», άρθρο στον ιστότοπο In.gr, 13 Οκτωβρίου 2010. Στο EuroCup (διοργάνωση 2ου επιπέδου), πέρασε με επιτυχία την κανονική περίοδο, για να αποκλειστεί στη «Φάση των 16».«Panellinios BC», πληροφορίες στον επίσημο ιστότοπο της διοργάνωσης του EuroCup Basketball για την περίοδο 2010-11.«Πανελλήνιος-Άλμπα 86-73», άρθρο στον ιστότοπο Contra.gr, 1 Μαρτίου 2011.

Οι μετοχές του Κυριακού μεταβιβάστηκαν στο μεταξύ σε μία ομάδα επιχειρηματιών με επικεφαλής το Νίκο Παπανικολάου.«O Πανελλήνιος στην Δ'ΕΣΚΑ;», άρθρο στον ιστότοπο Gazzetta.gr, 7 Οκτωβρίου 2011. Η νέα διοίκηση απέτυχε να καταθέσει πλήρη φάκελο στην Επιτροπή Επαγγελματικού Αθλητισμού ώστε να εξασφαλίσει πιστοποιητικό συμμετοχής στην Α1 Εθνική. Με δεδομένο ότι είχαν ήδη ξεκινήσει τα Πρωταθλήματα της Α2 και Β΄ Εθνικής Κατηγορίας, καμία ομάδα δεν μπορούσε αφενός να προαχθεί στην Α1 Εθνική (καθώς ο κανονισμός απαγορεύει ρητά στις ομάδες να παίξουν σε δύο κατηγορίες στη διάρκεια της ίδιας περιόδου), αφετέρου η ομάδα της Κυψέλης δεν μπορούσε να πάρει τη θέση κάποιας άλλης. Από την πλευρά του ο Νίκος Παπανικολάου υποστήριξε πως οι νέοι υπεύθυνοι του συλλόγου κατέθεσαν όλα τα έγγραφα που όριζε ο κανονισμός (ποινικά μητρώα μετόχων, φορολογική και ασφαλιστική ενημερότητα, μεταβιβάσεις των μετοχών, επιπλέον business plan και ισολογισμό χρήσης) και πως, ενώ η νομική υπηρεσία του Ε.Σ.Α.Κ.Ε. τα αποδέχτηκε, τελικά ήταν ο Ερασιτέχνης εκείνος που έκανε σαμποτάζ στην ομάδα με αθέμιτα μέσα προκειμένου να διαλυθεί η Κ.Α.Ε. Η σχέση των δύο πλευρών ήρθε σε οριακό σημείο οταν η διοίκηση της Κ.Α.Ε. έλαβε την απόφαση μεταφοράς της έδρας του τμήματος ακόμη βορειότερα και συγκεκριμένα στο Ιβανώφειο Κλειστό Γυμναστήριο της Θεσσαλονίκης, αφήνοντας να εννοηθεί μελλοντική συνένωση με τον τοπικό Ηρακλή, ο οποίος επίσης βρισκόταν σε κάκιστη οικονομική κατάσταση.«Μετά τη Λαμία, στο Ιβανώφειο ο Πανελλήνιος», άρθρο στον ιστότοπο της εφημερίδας «Ελευθεροτυπία», 8 Σεπτεμβρίου 2011.«Πανελλήνιος με έδρα το... Ιβανώφειο!», άρθρο στον ιστότοπο της εφημερίδας «Το Βήμα», 7 Σεπτεμβρίου 2011.
Ανεξαρτήτως υπαιτίου, την αγωνιστική περίοδο 2011-12 ο Πανελλήνιος δεν αγωνίστηκε πουθενά  κάτι που σήμαινε και την αποδέσμευση των παικτών και του νέου προπονητή, Φώτη Τακιανού.«Ο Τακιανός νέος προπονητής του Πανελλήνιου», άρθρο στον ιστότοπο της εφημερίδας «Ελευθεροτυπία», 23 Σεπτεμβρίου 2011.

Προσπαθώντας να ορθοποδήσει, κατά την αγωνιστική περίοδο 2012-13 ο ερασιτεχνικός πια Πανελλήνιος εξέφρασε την επιθυμία να αγωνιστεί στην Α' Κατηγορία Ανδρών που διοργανώνει η Ε.Σ.Κ.Α., η οποία και έγινε δεκτή παρόλο που η κλήρωση είχε ήδη πραγματοποιηθεί.«Στην Α' ΕΣΚΑ ο Πανελλήνιος!» , άρθρο στον ιστότοπο BasketNet.gr, 19 Σεπτεμβρίου 2012. Η Ελληνική Ομοσπονδία Καλαθοσφαίρισης αρχικά είχε δηλώσει την ομάδα στην Α2 Εθνική, ωστόσο οι «Ολυμπιονίκες» δήλωσαν αδυναμία συμμετοχής, με αποτέλεσμα να χάσουν τη θέση τους στα εθνικά πρωταθλήματα.«Πανελλήνιος: Κατεβαίνει στην Α’ ΕΣΚΑ», άρθρο στον ιστότοπο OnSports.gr, 19 Σεπτεμβρίου 2012. Και πάλι όμως το αγωνιστικό πρόσωπό τους ήταν απογοητευτικό. Συλλέγοντας 26 ήττες σε ισάριθμους αγώνες, ο σύλλογος ολοκλήρωσε τις αγωνιστικές του υποχρεώσεις στην 14η και τελευταία θέση του βαθμολογικού πίνακα με αποτέλεσμα να υποβιβαστεί περαιτέρω.«Α’ ΕΣΚΑ – 26η αγωνιστική… Πρωταθλητής ο Σπόρτιγκ και άνοδος στην Γ’ εθνική!», άρθρο στον ιστότοπο InfoBasket.gr, 30 Απριλίου 2013. Τη χρονιά αυτή αναμενόταν αρχικά να προπονήσει την ομάδα ο Βασίλης Γιάνναρης,«Πανελλήνιος: Β’ Εθνική με Γιάνναρη!» , άρθρο στον ιστότοπο Athlisi.gr, 4 Σεπτεμβρίου 2012. ωστόσο μετά την οριστική απόφαση του Πρωταθλήματος που αυτή θα διαγωνιζόταν ανέλαβε το ρόλο ο Γιάννης Ανυφαντάκης.«Πανελλήνιος: Προπονητής ο Ανυφαντάκης!» , άρθρο στον ιστότοπο Athlisi.gr, 7 Οκτωβρίου 2012.

Την επόμενη αγωνιστική περίοδο, 2013-14, στα πλαίσια του Πρωταθλήματος του 2ου Ομίλου της Β' Κατηγορίας Ε.Σ.Κ.Α. ο Πανελλήνιος είχε απολογισμό 4 νίκες και 22 ήττες. Σαν αποτέλεσμα βρέθηκε στη 13η και προτελευταία θέση της τελικής κατάταξης, γνωρίζοντας έναν επιπλέον υποβιβασμό.«Β” ΕΣΚΑ (2ος όμιλος) – 26η αγωνιστική… Ανακατατάξεις στην πρώτη πεντάδα», άρθρο στον ιστότοπο InfoBasket.gr, 18 Απριλίου 2014. Προπονητής για τη χρονιά αυτή ανέλαβε ο Ανδρέας Ζιάκας (ο Ανυφαντάκης παρέμεινε στα τμήματα υποδομής) «Πανελλήνιος: Νέος προπονητής ο Ζιάκας» , άρθρο στον ιστότοπο BasketWorld.gr, 21 Ιουνίου 2013. από τον Ιούνιο μέχρι το Νοέμβριο του 2013, ενώ τον διαδέχθηκε μέχρι τον Ιούνιο του 2014 ο Βασίλης Γιάνναρης.«Ο Γιάνναρης στο "τιμόνι" του Πανελληνίου» , άρθρο στον ιστότοπο BasketNet.gr, 30 Νοεμβρίου 2013.«Νέος προπονητής στον Πανελλήνιο!» , άρθρο στον ιστότοπο Athlisi.com, 18 Ιουνίου 2014.

Την τρέχουσα αγωνιστική περίοδο, 2014-15, ο Πανελλήνιος Γ.Σ. λαμβάνει μέρος στο Πρωτάθλημα της Γ' Κατηγορίας Ανδρών της Ε.Σ.Κ.Α. Το καλοκαίρι που προηγήθηκε το τμήμα καλαθοσφαίρισης πέρασε στα χέρια παλαιμάχων και παλαιών μελών του συλλόγου, με στόχο μια νέα αρχή και εν καιρώ την επάνοδο στις εθνικές κατηγορίες.«Με το…αριστερό στη νέα εποχή», άρθρο στον ιστότοπο EBasket.gr, 11 Οκτωβρίου 2014.

Το 2017 έγινε μια προσπάθεια ο Πανελλήνιος να αγωνιστεί στη Β΄ Εθνική συνεργαζόμενος με τον Γ.Σ. Λαρισαίων 1928 (πρώην Φοίνιξ Λάρισας) που θα μετέφερε την έδρα του. Η δήλωση συμμετοχής του «Πανελληνιου ΓΣ Φοίνιξ-2017» δεν έγινε δεκτή από την Ε.Ο.Κ.. Το καλοκαίρι του 2018 βρήκε τον Πανελλήνιο στη Δ' ΕΠΣΚΑ, τη χαμηλότερη τοπική κατηγορία.

 Συνεχείς άνοδοι και επιστροφή στις εθνικές κατηγορίες (2018-σήμερα) 
Την περίοδο 2018-19 ο Πανελλήνιος αγωνίστηκε στον 3ο όμιλο της Δ΄ Κατηγορίας της ΕΣΚΑ με προπονητή των Κώστα Λημναίο ο οποίος σύντομα έφερε την ομάδα στο δρόμο των επιτυχιών παίροντας την άνοδο στην Γ' ΕΣΚΑ αήττητη και με νεανικό ρόστερ. Στην Γ’ ΕΣΚΑ, με τη βοήθεια του Βασίλη Γκιούσμα και του Πετρόπουλου ήρθαν έμπειροι παίκτες και νέα άνοδος στη Β’ ΕΣΚΑ το 2022. Ακολούθησε η συμμετοχή στην Α' ΕΣΚΑ το 2022-23, και η άνοδος-επιστροφή στις εθνικές κατηγορίες μετά από 12 χρόνια.Λημναίος: «Να ξαναφέρουμε τον Πανελλήνιο - www.basket.gr

Το 2023-24, αν και ο Πανελλήνιος θα αγωνιζόταν κανονικά στην Γ' Εθνική, πήρε wild card από την ΕΟΚ για τη Β' Εθνική, το τρίτο υψηλότερο επίπεδο στην πυραμίδα.Πανελλήνιος: Δώδεκα χρόνια ήταν πολλά! - www.fosonline.gr Προπονητής ανέλαβε ο Κώστας Οικονομάκης τον Ιούλιο του 2023.Πανελλήνιος: Με Οικονομάκη στην Β’ Εθνική Κληρώθηκε στον 2ο όμιλο και τερμάτισε 9ος σε σύνολο 11 ομάδων και παρέμεινε στην κατηγορία.National League 1 2ος όμιλος (2023/24) Στο Κύπελλο Ελλάδος αγωνίστηκε ξανά μετά την περίοδο 2009-10 και αποκλείστηκε στην Α' Φάση από τον Πρωτέα Βούλας.ΠΡΟΓΡΑΜΜΑ ΚΥΠΕΛΛΟΥ 2023-2024

Τον Μάιο του 2024 προπονητής ανέλαβε ο πολύπειρος Κώστας Σορώτος που μόλις είχε οδηγήσει το Αιγάλεω στην Α2.

 Έμβλημα 
Το έμβλημα της ομάδας αποτελεί ο γνωστός "δισκοβόλος" έργο του αρχαίου Έλληνα γλύπτη Μύρωνα που χρονολογείται στο 450 π.χ. Κατά την πάροδο των χρόνων το έμβλημα έχει παρουσιάσει μεταβολές βάσει το εκάστοτε διοικητικό καθεστώς.

 Τίτλοι και διακρίσεις 
 6 Πρωταθλήματα Ελλάδος:
 1929, 1939, 1940, 1953, 1955, 1957
 10  Πρωταθλήματα Αθηνών:
 1928–29, 1934–35, 1938–39, 1939–40, 1950–51, 1952–53, 1953–54, 1954–55, 1955–56, 1957–58
 Κύπελλο Ελλάδας:
 Φιναλίστ: 1987
Ημιτελικά: 1980, 2002 (4ος), 2008
Προημιτελικά: 1977, 1979, 1982, 1988, 2009, 2010, 2011
 2 Πρωταθλήματα Α2:
 1987, 2004
 1 Πρωτάθλημα Γ Εθνική:
 1998–99 (Νότιος όμιλος)
 1 Πρωτάθλημα Εφήβων:
 1985

Ευρωπαϊκές διακρίσεις:

 Πρώτη συμμετοχή ελληνικής ομάδας στο Ευρωπαϊκό Κύπελλο Πρωταθλητριών 1958.
 Ημιτελικά Γιουροκάπ: (2010)
 3 Ευρωπαϊκά Τουρνουά:
 Βρυξέλλες 1955
 Σαν Ρέμο 1956
 Αθηνών 1957 ΓΙΑ ΘΥΜΗΣΟΥ ΜΠΑΣΚΕΤ 1957! - tanea.gr
 Φιναλίστ Σαν Ρέμο:
 1954

Βλέπε και «Ελληνικές ομάδες καλαθοσφαίρισης στις διεθνείς διοργανώσεις»

Τουρνουά 

  Τουρνουά Σπόρτινγκ:
 1938Σπόρτιγκ 1936: Η αθλητική ιστορία των Κωνσταντινουπολιτών της Αθήνας μέχρι και το Β’ Παγκόσμιο Πόλεμο - ertnews.gr
 Μαυροσκούφεια :
 2009

 Αξιόλογοι καλαθοσφαιριστές 
  Γιώργος Αποστολίδης
  Νίκος Αργυρόπουλος
  Αντώνης Ασημακόπουλος
  Ίαν Βουγιούκας
  Γιάννης Γεωργαλλής
  Βασίλης Γκούμας
  Ανδρέας Γλυνιαδάκης
  Μάκης Δρελιώζης
  Γιώργος Καλαϊτζής
  Γιάννης Καραθανάσης
  Σωτήρης Καραποστόλου
  Μάρκος Κολώκας
  Γιώργος Κούμουλος
  Απόστολος Κουτρούλιας
  Γιώργος Λιμνιάτης
  Παναγιώτης Μανιάς
  Γιώργος Μποζίκας
  Βασίλης Ξανθόπουλος
  Νίκος Οικονόμου
  Κώστας Παπαδήμας
  Μανόλης Παπαμακάριος
  Νίκος Παππάς
  Μιχάλης Πελεκάνος
  Αλέκος Πέτρουλας
  Αριστείδης Ρουμπάνης
  Βαγγέλης Σακελλαρίου
  Βαγγέλης Σκλάβος  Μίμης Στεφανίδης
  Δημήτρης Τσαλδάρης
  Αλέξης Τσαμάτος
  Παράσχος Τσάνταλης
  Χρήστος Τσέκος
  Ηλίας Τσόπης
  Μιχάλης Υφάντης
  Κώστας Χαραλαμπίδης
  Θέμης Χολέβας
  Αντώνης Χρηστέας
  Μπραντ Νιούλεϊ
  Γιαν-Χέντρικ Γιάγκλα
  Γίτιμ Γιανγκ
  Άντονι Γκόλντγουαϊρ
  Άντονι Γκρούντι
  Τρε Κέλλεϋ
  Τζόζεφ Κράμπενχοφτ
  Μόρις Μπέιλι
  Ρόντρικ Μπλάκνεϊ
  Τζεφ Μπόσι
  Αντρέ Μπράουν
  Ντέρικ Μπύαρς
  Τζος Ντέιβις
  Κρις Όουενς
  Αντρέ Πάτερσον
  Ντύλαν Πέιτζ
  Ρικ Ρίκερτ  Ράιαν Ρόμπερτσον
  Μουσταφά Σακούρ
  Μέλβιν Σάντερς
  Ντέβιν Σμιθ
  Στήβεν Σμιθ
  Λάρι Στιούαρτ
  Μπρίτον Τζόνσεν
  Τζαμέλ Τόμας
  Γκάρι Τρέντ
  Μάρκους Χάτεν
  Άλμπερτ Μάλλαχ
  Ανατόλι Ζουρπένκο
  Ρούμπεν Μπούμτζε-Μπούμτζε
  Χουάν Μέντεζ
  Νταμίρ Μουλαομέροβιτς
  Νταμίρ Ράνσιτς
  Γιούριτσα Γκόλεματς
  Βλάντο Σκεπάνοβιτς
  Ντούρο Όστοζιτς
  Μαμαντού Ν' Ντζάι
  Ιβάν Ραντένοβιτς
  Μίροσλαβ Μπέριτς
  Στέφαν Νατζφέι
  Βλαντίμηρ Πέτροβιτς-Στεργίου
  Μάριαν Κράλιεβιτς
  Σάμο Ούντριχ
  Αλεξάνταρ Κάπιν

 Προπονητές 
 Χρήστος Ιορδανίδης
 Μιχάλης Κυρίτσης
 Κώστας Φλεβαράκης (Δεκέμβριος 2001 - Νοέμβριος 2002) 
 Νίκος Παύλου
 Κώστας Διαμαντόπουλος
 Μάνος Μανουσέλης (???? - Ιανουάριος 2005) «Για όλα φταίει ο... προπονητής» , άρθρο στον ιστότοπο Sport24.gr, 26 Δεκεμβρίου 2007.
 Κώστας Πετρόπουλος (Ιανουάριος 2005 - ????) 
 Αργύρης Πεδουλάκης 
 Γιώργος Καλαφατάκης 
 Βαγγέλης Μάγειρας 
 Ηλίας Ζούρος (2007 - Σεπτέμβριος 2010) «Ζούρος: «Άψογη συνεργασία, αλλά…»», άρθρο στον ιστότοπο του ΣΠΟΡ FM, 10 Σεπτεμβρίου 2010.
 Θανάσης Σκουρτόπουλος (Σεπτέμβριος 2010 - Σεπτέμβριος 2011) «Ο Σκουρτόπουλος νέος προπονητής του Πανελληνίου», άρθρο στον ιστότοπο της εφημερίδας «Ελευθεροτυπία», 13 Σεπτεμβρίου 2010.
 Φώτης Τακιανός (Σεπτέμβριος 2011 - άμεσα, η ομάδα δεν διαγωνίστηκε τη χρονιά αυτή) 
 Γιάννης Ανυφαντάκης (Σεπτέμβριος 2012 - Ιούνιος 2013) 
 Ανδρέας Ζιάκας (Ιούνιος 2013 - Νοέμβριος 2013) 
 Βασίλης Γιάνναρης (Νοέμβριος 2013 - Ιούνιος 2014) 
 Νίκος Μαριάτος (Ιούνιος 2014 - ? ) 
 Κώστας Λημναίος (2018 - Ιούλιος 2023)
 Κώστας Οικονομάκης (Ιούλιος 2023 - Μάιος 2024)
 Κώστας Σορώτος (Μάιος 2024 - Μάιος 2025)Στο “τιμόνι” του Πανελληνίου ο Σορώτος
 Αντώνης Μάντζαρης (Μάιος 2025 - )

 Έδρα 
μικρογραφία|300px|Το ιδιόκτητο Κλειστό Γυμναστήριο του Πανελληνίου στην Κυψέλη.
Έδρα του συλλόγου είναι το Κλειστό Γυμναστήριο του Πανελληνίου στην Κυψέλη, σε απόσταση ενός χιλιομέτρου από την Πλατεία Ομονοίας.Κλειστό Γυμναστήριο Πανελληνίου , πληροφορίες στον ιστότοπο Stadia.gr. Βρίσκεται δίπλα στο Πεδίο του Άρεως, κοντά στη συμβολή της Λεωφόρου Αλεξάνδρας με την οδό Πατησίων.

 Παραπομπές 

 Εξωτερικοί σύνδεσμοι 

 Κλειστό Γυμναστήριο Πανελληνίου, πληροφορίες στον ιστότοπο Stadia.gr.

Κατηγορία:Πανελλήνιος Γ.Σ.
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1929